[{"text_idx": "#000001", "text": "Arian byw o ddyn, y disgrifiad gore, dyn a wasanaethodd ei gymuned ar sawl lefel am gyfnod hir."}, {"text_idx": "#000003", "text": "Cafodd ei eni a\u2019i fagu yn Ffynnon Taf cyn mynd i Ysgol Ramadeg y Bechgyn Caerffili. Pan oedd yn llanc gwibiai yn o\u0302l ac ymlaen ar feic yn cludo negeseuon i\u2019r heddlu oedd yn yr orsaf fydd yn cael ei hailgodi yn Amgueddfa Werin Cymru."}, {"text_idx": "#000004", "text": "Un diwrnod aeth i mewn i swyddfa recriwtio a phenderfynu ymuno a\u0302\u2019r llynges. Os yw\u2019r stori\u2019n wir, yn lle derbyn cyfarwyddyd negododd Ifor fel y gallai ymuno a\u0302\u2019r adran gyflenwi. Fe aeth i Ceylon ac ar ddiwedd y rhyfel fe gafodd gynnig aros yn y llynges ond fe ddaeth yn o\u0302l am fod ei deulu\u2019n bwysig."}, {"text_idx": "#000005", "text": "Ar o\u0302l y rhyfel fe oedd asgellwr chwimwth y ti\u0302m rygbi. Roedd yn gynghorydd Taf-Ela\u0301i o 1973 tan 1991, fe a Gordon Bunn yn gwasanaethu\u2019r ardal i\u2019r Blaid cyn i Gerald Edwards ymuno a\u0302\u2019r criw. Ymfalchi\u0308odd Ifor yn y ffaith ei fod yn Faer Taf-Ela\u0301i yn 1991-2, yr aelod cyntaf o Blaid Cymru i ddala\u2019r swydd."}, {"text_idx": "#000006", "text": "Pan oedd yn gynghorydd roedd wedi gweithio\u2019n galed yn gwella tai, yn dod o hyd i dai i bobol leol. Yr adeg honno roedd gan gynghorydd fwy o rym. Yn 1993 fe ddaeth yn gadeirydd Tai Hafod a Chymdeithas Gofal ac Atgyweirio (Pen-y-bont)."}, {"text_idx": "#000008", "text": "\u2018Fe o\u2019dd Mistyr Ffynnon Taf,\u2019 meddai\u2019r cyn Cynghorydd Adrian Hobson, un o\u2019i ffrindiau agosa\u0302. \u2018Ro\u2019dd yn nabod pawb, yn creu argraff ar bobol ble bynnag o\u2019dd e\u2019n mynd.\u2019"}, {"text_idx": "#000014", "text": "Ein rhodd oedd dyn amryddawn.\nEin cur, heb ei ddur na\u2019i ddawn."}]